b'\n_START_ARTICLE_\nLeo Graetz\n_START_SECTION_\n\xc5\xbdivljenje in delo\n_START_PARAGRAPH_\nGraetz je bil sin judovskega zgodovinarja Heinricha Graetza. Od leta 1870 je \xc5\xa1tudiral matematiko in fiziko na univerzah v Breslau, Berlinu in Strasbourgu. Doktoriral je leta 1880 pod Meyerjevim mentorstvom. Leta 1881 je bil Kundtov asistent v Strasbourgu. Leta 1883 je od\xc5\xa1el v M\xc3\xbcnchen, kjer je leta 1908 postal ordinarij._NEWLINE_Ukvarjal se je z magnetizmom in elektriko. Bil je eden prvih, ki je raziskoval \xc5\xa1irjenje elektromagnetne energije. Po njem se imenuje Graetzevo \xc5\xa1tevilo (Gz), brezrazse\xc5\xbeno \xc5\xa1tevilo, ki opisuje toplotni tok, ter Graetzev spoj, diodni mosti\xc4\x8d, ki ga je izumil. Leta 1880 je med prvimi eksperimentalno potrdil Stefan-Boltzmannov zakon.'